CELEX: C2004/284/37
Language: sl
Date: 2004-11-20 00:00:00
Title: Zadeva T-287/04: Tožba Lorte, Sociedad Limitada, Oleo Unión, Federación Empresarial de Organizaciones de Productores de Aceite de Oliva, ter Unaproliva, Unión de Organizaciones de Productores de Aceite de Oliva, proti Svetu Evropske unije, vložena dne 13. julija 2004

20.11.2004   
            
            
               SL
            
            
               Uradni list Evropske unije
            
            
               C 284/17
            
         Tožba Lorte, Sociedad Limitada, Oleo Unión, Federación Empresarial de Organizaciones de Productores de Aceite de Oliva, ter Unaproliva, Unión de Organizaciones de Productores de Aceite de Oliva, proti Svetu Evropske unije, vložena dne 13. julija 2004
   (Zadeva T-287/04)
   (2004/C 284/37)
   Jezik postopka: španščina
   Lorte, Sociedad Limitada, Oleo Unión, Federación Empresarial de Organizaciones de Productores de Aceite de Oliva, s sedežem v Sevilli (Španija), ter Unaproliva, Unión de Organizaciones de Productores de Aceite de Oliva, s sedežem v Jaénu (Španija), ki ju zastopa Rafael Illescas Ortiz, abogado del Ilustre Colegio de Madrid, sta dne 13. julija 2004 na Sodišče prve stopnje Evropskih skupnosti vložili tožbo proti Svetu Evropske unije.
   Tožeči stranki Sodišču prve stopnje predlagata, naj:
   
               —
            
            
               razglasi za nični Uredbi Sveta (ES) št. 864/2004 in št. 865/2004 z dne 29. aprila 2004,
            
         
               —
            
            
               zlasti v Uredbi št. 864/2004, naj Sodišče prve stopnje razglasi za nične naslednje določbe:
               
                           i.
                        
                        
                           Člen 1(7), v delu v katerem je dodan novi pododstavek v členu 37(1) Uredbe Sveta (ES) št. 1782/2003 z dne 29. septembra 2003;
                        
                     
                           ii.
                        
                        
                           Člen 1(11), v delu v katerem je dodan novi pododstavek v členu 44(2) Uredbe Sveta (ES) št. 1782/2003 z dne 29. septembra 2003 (UL L 270 z dne 21. oktobra 2003);
                        
                     
                           iii.
                        
                        
                           Člen 1(20), v delu v katerem je z vstavitvijo novega Poglavja 10b – „Pomoč za oljčne nasade“ – v Uredbo Sveta št. 1782/2003 z dne 29. septembra 2003 (UL L 270 z dne 21. oktobra 2003) dodan novi člen 110h, zlasti točka b) zgoraj navedenega novega člena 110h;
                        
                     
                           iv.
                        
                        
                           Prilogo, v delu v katerem spreminja Prilogo VI Uredbe Sveta (ES) št. 1782/2003 z dne 29. septembra 2003 (UL L 270 z dne 21. oktobra 2003) in dodaja štiri nove vrstice, zlasti drugo novo vrstico, ki se nanaša na oljčno olje v delu v katerem se sklicuje na člen 5 Uredbe 136/66/EGS – Pomoč za proizvodnjo oljčnega olja – ki določa, da znaša zajamčena nacionalna količina (ZNK) za Španijo 760 027 ton;
                        
                     
         
               —
            
            
               v Uredbi št. 865/2004 Sodišče razglasi za nično naslednjo določbo:
               
                           —
                        
                        
                           člen 22, v delu v katerem razveljavlja člen 5(1) Uredbe (EGS) št. 1638/98 samo glede drugega in tretjega pododstavka ter samo v obsegu, v katerem predstavljata temeljni merili za določanje dohodkovne pomoči proizvajalcem olja v skladu z novim programom pomoči na podlagi Uredbe (ES) št. 1782/2003.
                        
                     
         Tožbeni razlogi in bistvene navedbe
   Tožeči stranki menita, da izpodbijani uredbi uvajata v skupno kmetijsko politiko novo ureditev pomoči za proizvajalce oljčnega olja in namiznih oljk ter novo skupno ureditev trgov za te proizvode, ki inter alia odstopa od dolgoletne ureditve na podlagi Uredbe Sveta št. 136/66/EGS z dne 22. septembra 1966 o skupni ureditvi trga za olja in masti. Za razliko od dolgoletnih proizvodnih pomoči novi sistem, ki ga uvajata izpodbijani uredbi, od leta 2006 naprej ukinja neposredne pomoči proizvajalcem, kar predstavlja premik od politike podpore cen in proizvodnje k novi politiki dohodkovne pomoči proizvajalcem olja.
   Tožeči stranki menita, da zgoraj navedena reforma ne temelji na ustreznih podatkih in sektorski analizi, kar je razvidno iz dejstva, da je ohranjena prejšnja zajamčena nacionalna količina (ZNK) v višini 760.027 ton oljčnega olja, ki po novi ureditvi pomoči predstavlja osnovno referenco za ugotovitev obsega novih pomoči, ki zamenjujejo ukinjeno proizvodno pomoč.
   V utemeljitev svojega zahtevka tožeči stranki zatrjujeta:
   
               —
            
            
               kršitev načela zaupanja v pravo. Tožeči stranki navajata v zvezi s tem prvič, da so bili prizadeti proizvajalci še posebej razočarani glede na pričakovanja, ki jih je ustvarila skupna ureditev trga, ki je sedaj reformirana do te mere, da so prizadeti tisti proizvajalci olja, ki so glede na okoliščine v tem sektorju, sprejeli investicijske odločitve na podlagi dolgoročnih napovedi rentabilnosti ter da so poleg tega referenčna tržna leta za nove pomoči (od 1999/2000 do 2002/2003) ravno obdobja v katerih proizvajalci olja, ki so zasadili nasade leta 1998, še nimajo pomembnejših letin;
            
         
               —
            
            
               zlorabo pooblastil. V zvezi s tem se še posebej sklicuje na zavezo Komisije in Sveta leta 1998, ter ponovno leta 2001, da bosta pridobila zanesljive podatke o sektorju oljčnega olja, kot pogoj za njegovo reformo, ter da se bo upoštevalo prihodnji razvoj proizvodnje in potencialov sektorja oljčnega olja v Španiji in na Portugalskem. Po mnenju tožečih strank je Komisija že sama priskrbela zanesljive podatke glede proizvodnje olja v Španiji Mednarodnemu svetu za olje, tako da niti Komisija niti Svet ne moreta trditi, da z njimi nista bila seznanjena;
            
         
               —
            
            
               kršitev dolžnosti obrazložitve iz člena 253 Pogodbe ES;
            
         
               —
            
            
               kršitev načela prepovedi diskriminacije med proizvajalci Skupnosti, ki jo določa prvi odstavek člena 12 Pogodbe ES.